
DR 31.3.2014 57 

 
dapatannya. Seramai 85% daripada ahli ACCCIM yang terlibat mengatakan bahawa GST 
akan menaikkan harga barang. Oleh sebab itu saya minta supaya Menteri, cukuplah 
membazirkan wang rakyat, membelanjakan kepada iklan-iklan yang cuba mengatakan 
bahawa GST ini tidak akan menaikkan harga barang kerana tidak ada orang yang percaya 
bahawa GST tidak akan menaikkan harga barang. 

Dapatan kedua yang cukup penting juga untuk makluman Dewan ialah 60% 
daripada peniaga industri yang terlibat di dalam kaji selidik itu menyatakan akibat kenaikan 
kos dan kenaikan harga barang itu, 60% akan menyalurkan kenaikan harga barang itu 
kepada pengguna.  

Oleh sebab itu Dewan yang mulia, baik yang sebelah sana ataupun di sini, kita 
bakal membahaskan Rang Undang-undang GST dalam tempoh yang terdekat. Saya 
hendak tarik perhatian Ahli Dewan yang mulia kepada muka surat 172 dan 173 akta dalam 
bahasa Melayu, kerana ada dua perkara yang akan mempunyai kesan yang cukup besar 
kepada kos perniagaan yang seterusnya akan menaikkan harga barang. Pertama ialah 
mengenai utiliti, Perkara 4, pembekalan dalam apa-apa bentuk kuasa termasuk elektrik dan 
bekalan gas, air, penyejukan, penyaman udara atau pengalihan udara ialah suatu 
pembekalan barang dan atas sebab itu akan dikenakan GST. Air, elektrik, gas, aircond 
semua kena GST selepas ini.  

Akan tetapi yang cukup penting juga terutamanya kepada pengundi-pengundi dan 
rakyat terutama daripada kawasan luar bandar yang mungkin Yang Berhormat Kuala 
Selangor contohnya yang mungkin mereka tidak sedar perkara ini ialah dalam Bab II, 
Jadual Pertama, seksyen 4 mengenai tanah. Dewan perlu ambil tahu bahawa tanah 
selepas ini, apa-apa urus niaga yang melibatkan tanah, baik pemindahan, pajakan, 
penyewaan ataupun lesen, semuanya akan menarik cukai GST dan akan dikenakan cukai 
GST. Apabila GST dikenakan kepada tanah, sudah tentu ini akan menaikkan lagi kos 
terutamanya kos perumahan. Kalau di kawasan-kawasan seperti Lembah Klang, Pulau 
Pinang, Johor Bahru yang mana kos utama untuk perumahan adalah kos tanah, apabila 
dikenakan cukai GST kepada pembelian atau transaksi melibatkan tanah, sudah tentu 
harga kediaman akan meningkat. Ditambah pula dengan kos pembinaan yang 
sememangnya sudah meningkat sekarang pun akibat inflasi. 

Oleh sebab itu Tuan Yang di-Pertua, Dewan yang mulia, saya ingin ingatkan balik 
barisan kerajaan bahawa sasaran yang ditetapkan oleh barisan kerajaan sendiri 
sebenarnya tersasar. Baik tersasar dari segi kemiskinan seperti yang dilaporkan oleh kajian 
Profesor Fatimah Kari dari Universiti Malaya yang menyebut bahawa akibat dasar yang 
dilaksanakan oleh kerajaan yang dipimpin oleh Yang Berhormat Pekan dengan menarik 
subsidi-subsidi terhadap bahan api contohnya, telah menyebabkan dari segi pendapatan 
relatif kaum bumiputera sekarang ini kembali ke tahun 1970 sebelum DEB dilaksanakan. Itu 
kita semua tahu bahawa kegagalan mengawal kenaikan harga barang itu ... 

Dato’ Sri Azalina Dato’ Othman Said [Pengerang: Yang Berhormat Pandan, 

boleh saya mencelah? 

Tuan Mohd. Rafizi bin Ramli [Pandan]:  Tidak, biar saya habiskan dahulu. 

Dato’ Sri Azalina Dato’ Othman Said [Pengerang: Selepas ini boleh mencelah? 

Tuan Mohd. Rafizi bin Ramli [Pandan]: Boleh mencelah selepas ini, ya. Oleh 

sebab itu, soal kegagalan mengawal harga barang ini yang ada kesan kepada pendapatan 
telah diketahui umum. Cuma hari ini saya hendak tarik juga perhatian Dewan dan Tuan 
Yang di-Pertua ialah soal tersasarnya dasar ekonomi yang dibawa oleh kerajaan pimpinan 
Yang Berhormat Pekan dalam soal bagaimana kita membangunkan profesional Melayu 
Bumiputera sehingga menjadi tokoh niagawan atau industry player yang dihormati. 

Masalah utama profesional Melayu. Di negara ini masalah yang dialami oleh 
profesional Melayu bukan soal tidak cukup profesional Melayu. Yang Berhormat 
Setiawangsa pun tahu. Soalnya ialah soal kerana profesional Melayu yang berada di dalam 
bidang pengurusan di syarikat-syarikat tidak mempunyai modal untuk menterjemahkan 
kemahiran dan kepakaran yang mereka ada itu supaya boleh ada peluang untuk turut sama 
dalam bidang perniagaan. 

Oleh sebab itu, Pakatan Rakyat daripada awal telah memohon menyarankan dan 
mendesak supaya kerajaan pimpinan Yang Berhormat Pekan mempertimbangkan agar 
pemilikan GLC, syarikat berkaitan kerajaan itu tidak dibolot oleh kerajaan ataupun oleh 
tokoh-tokoh tertentu sahaja. Sebaliknya, peluang perlu diambil supaya syarikat-syarikat 
GLC ini yang rata-rata pimpinan pengurusan dan kepakarannya adalah Melayu Bumiputera 



dapatannya. Seramai 85% daripada ahli ACCCIM yang terlibat mengatakan bahawa GST akan menaikkan harga barang. Oleh sebab itu saya minta supaya Menteri, cukuplah membazirkan wang rakyat, membelanjakan kepada iklan-iklan yang cuba mengatakan bahawa GST ini tidak akan menaikkan harga barang kerana tidak ada orang yang percaya bahawa GST tidak akan menaikkan harga barang. Dapatan kedua yang cukup penting juga untuk makluman Dewan ialah 60% daripada peniaga industri yang terlibat di dalam kaji selidik itu menyatakan akibat kenaikan kos dan kenaikan harga barang itu, 60% akan menyalurkan kenaikan harga barang itu kepada pengguna. Oleh sebab itu Dewan yang mulia, baik yang sebelah sana ataupun di sini, kita bakal membahaskan Rang Undang-undang GST dalam tempoh yang terdekat. Saya hendak tarik perhatian Ahli Dewan yang mulia kepada muka surat 172 dan 173 akta dalam bahasa Melayu, kerana ada dua perkara yang akan mempunyai kesan yang cukup besar kepada kos perniagaan yang seterusnya akan menaikkan harga barang. Pertama ialah mengenai utiliti, Perkara 4, pembekalan dalam apa-apa bentuk kuasa termasuk elektrik dan bekalan gas, air, penyejukan, penyaman udara atau pengalihan udara ialah suatu pembekalan barang dan atas sebab itu akan dikenakan GST. Air, elektrik, gas, aircond semua kena GST selepas ini. Akan tetapi yang cukup penting juga terutamanya kepada pengundi-pengundi dan rakyat terutama daripada kawasan luar bandar yang mungkin Yang Berhormat Kuala Selangor contohnya yang mungkin mereka tidak sedar perkara ini ialah dalam Bab II, Jadual Pertama, seksyen 4 mengenai tanah. Dewan perlu ambil tahu bahawa tanah selepas ini, apa-apa urus niaga yang melibatkan tanah, baik pemindahan, pajakan, penyewaan ataupun lesen, semuanya akan menarik cukai GST dan akan dikenakan cukai GST. Apabila GST dikenakan kepada tanah, sudah tentu ini akan menaikkan lagi kos terutamanya kos perumahan. Kalau di kawasan-kawasan seperti Lembah Klang, Pulau Pinang, Johor Bahru yang mana kos utama untuk perumahan adalah kos tanah, apabila dikenakan cukai GST kepada pembelian atau transaksi melibatkan tanah, sudah tentu harga kediaman akan meningkat. Ditambah pula dengan kos pembinaan yang sememangnya sudah meningkat sekarang pun akibat inflasi. Oleh sebab itu Tuan Yang di-Pertua, Dewan yang mulia, saya ingin ingatkan balik barisan kerajaan bahawa sasaran yang ditetapkan oleh barisan kerajaan sendiri sebenarnya tersasar. Baik tersasar dari segi kemiskinan seperti yang dilaporkan oleh kajian Profesor Fatimah Kari dari Universiti Malaya yang menyebut bahawa akibat dasar yang dilaksanakan oleh kerajaan yang dipimpin oleh Yang Berhormat Pekan dengan menarik subsidi-subsidi terhadap bahan api contohnya, telah menyebabkan dari segi pendapatan relatif kaum bumiputera sekarang ini kembali ke tahun 1970 sebelum DEB dilaksanakan. Itu kita semua tahu bahawa kegagalan mengawal kenaikan harga barang itu ... Dato' Sri Azalina Dato' Othman Said [Pengerang: Yang Berhormat Pandan, boleh saya mencelah?. Tuan Mohd. Rafizi bin Ramli [Pandan]: Tidak, biar saya habiskan dahulu. Dato' Sri Azalina Dato' Othman Said [Pengerang: Selepas ini boleh mencelah?. Tuan Mohd. Rafizi bin Ramli [Pandan]: Boleh mencelah selepas ini, ya. Oleh. sebab itu, soal kegagalan mengawal harga barang ini yang ada kesan kepada pendapatan telah diketahui umum. Cuma hari ini saya hendak tarik juga perhatian Dewan dan Tuan Yang di-Pertua ialah soal tersasarnya dasar ekonomi yang dibawa oleh kerajaan pimpinan Yang Berhormat Pekan dalam soal bagaimana kita membangunkan profesional Melayu Bumiputera sehingga menjadi tokoh niagawan atau industry player yang dihormati. Masalah utama profesional Melayu. Di negara ini masalah yang dialami oleh profesional Melayu bukan soal tidak cukup profesional Melayu. Yang Berhormat Setiawangsa pun tahu. Soalnya ialah soal kerana profesional Melayu yang berada di dalam bidang pengurusan di syarikat-syarikat tidak mempunyai modal untuk menterjemahkan kemahiran dan kepakaran yang mereka ada itu supaya boleh ada peluang untuk turut sama dalam bidang perniagaan. Oleh sebab itu, Pakatan Rakyat daripada awal telah memohon menyarankan dan mendesak supaya kerajaan pimpinan Yang Berhormat Pekan mempertimbangkan agar pemilikan GLC, syarikat berkaitan kerajaan itu tidak dibolot oleh kerajaan ataupun oleh tokoh-tokoh tertentu sahaja. Sebaliknya, peluang perlu diambil supaya syarikat-syarikat GLC ini yang rata-rata pimpinan pengurusan dan kepakarannya adalah Melayu Bumiputera.